På interkontinentale flyvninger har Northwest en anden gammel klassiker, [[McDonnell Douglas DC-10]] men den er ligeledes i færd med at blive taget ud af tjeneste. Northwests sidste DC-10 flyvning over [[Atlanterhavet]] fandt sted [[28. oktober]] [[2006]], og flytypen servicerer nu kun ruterne til [[Hawaii]], hvor den vil vedblive med at flyve frem til [[7. januar]] [[2007]]. Arvtageren er [[Airbus A330]], som har mere moderne underholdningssystemer og langt lavere brændstofforbrug. A330 venter stadig på den fulde levering fra [[Airbus]], men i november 2006 har Northwest 22 Airbus fly; 12 af den større [[A330-300]] og 10 af den forkortede [[A330-200]] serie. Northwest har planer om at udstyre en del af [[Boeing 757]] maskinerne med [[winglet]]er for derved at forbedre rækkevidden og sætte dem ind på mindre befærdede ruter over Atlanterhavet i lighed med [[Continental Airlines]]. Blandt andet planlægges en ny rute mellem Amsterdam og [[Hartford]]/[[Springfield, Massachusetts|Springfield]]. På ruter over [[Stillehavet]] til Asien har Northwest også 19 [[Boeing 747]] fly. Northwest har også bestilt yderligere [[Boeing 787]] fly.
Filosofi Historie Foreninger Organisationer